
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 83 

25 Ιανουάριου 2016 


ΑΠΟΦΑΣΕΙ Σ 

Αριθμ. 135279/159 

Καθορισμός Αρμοδίων Αρχών, μέτρων και διαδικασι¬ 
ών για την εφαρμογή του κανονισμού (ΕΚ) αριθ. 
2173/2005 του Συμβουλίου της 20ης Δεκεμβρίου 2005 
«περί δημιουργίας εθελοντικού συστήματος αδειών 
ΡίΕΟΤ για τις εισαγωγές ξυλείας στην Ευρωπαϊκή 
Κοινότητα», όπως τροποποιήθηκε και ισχύει, και του 
κανονισμού (ΕΚ) αριθ. 1024/2008 της Επιτροπής της 
17ης Οκτωβρίου 2008 «περί καθορισμού λεπτομερών 
μέτρων για την εφαρμογή του κανονισμού (ΕΚ) αριθ. 
2173/2005 του Συμβουλίου “περί δημιουργίας εθελο¬ 
ντικού συστήματος αδειών ΡΙ_ΕΘΤ για τις εισαγωγές 
ξυλείας στην Ευρωπαϊκή Κοινότητα”». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ - 
ΟΙΚΟΝΟΜΙΑΣ, ΑΝΑΠΤΥΞΗΣ ΚΑΙ ΤΟΥΡΙΣΜΟΥ - 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την Ευρωπαϊκή Ένωση....» (Α' 
136) και τις διατάξεις του άρθρου 1 και 2 (παρ. ζ) του 
Ν.1338/1983 «Εφαρμογή του Κοινοτικού Δικαίου» (Α' 34) 
όπως τροποποιήθηκε με το άρθρο 6 του Ν. 1440/1984 
«Συμμετοχή της Ελλάδας στο κεφάλαιο, στα αποθε- 
ματικά και στις προβλέψεις της Ευρωπαϊκής Τράπεζας 
Επενδύσεων, στο κεφάλαιο της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
ΕΥΡΑΤΟΜ» (Α' 70) και του άρθρου 3 του Ν. 1338/1983 
όπως αντικαταστάθηκε από τις διατάξεις του άρθρου 
65 του Ν. 1892/1990 (Α' 101). 

2. Τις διατάξεις των άρθρων 20 και 77 του Ν. 4270/2014 
(Α' 143). 

3. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, όπως 
τέθηκε σε ισχύ με το άρθρο πρώτο του Π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα» (Α' 98). 

4. Το Π.δ. 100/2014 (Α' 167) «Οργανισμός Υπουργείου 
Περιβάλλοντος, Ενέργειας και Κλιματικής Αλλαγής». 

5. Τις διατάξεις του Ν.δ. 86/1969 (Α' 7) «Δασικός Κώ¬ 
δικας», όπως τροποποιήθηκε και ισχύει. 


6. Τις διατάξεις του Ν. 3889/2010 (Α' 182) «Χρηματοδό¬ 
τηση Περιβαλλοντικών Παρεμβάσεων, Πράσινο Ταμείο, 
Κύρωση Δασικών Χαρτών και άλλες διατάξεις», όπως 
τροποποιήθηκε και ισχύει. 

7. Τις διατάξεις του Άρθρου 3 του Ν. 2960/2001 - Εθνι¬ 
κός Τελωνειακός Κώδικας (ΦΕΚ Α 265/2001), όπως έχει 
τροποποιηθεί και ισχύει. 

8. Τις διατάξεις του Π.δ. 24/2015 (Α' 20) «Σύσταση και 
μετονομασία Υπουργείων, μεταφορά της Γενικής Γραμ- 
ματείας Κοινωνικών Ασφαλίσεων». 

9. Τις διατάξεις του Π.Δ. 70/2015 (Α'114) «Ανασύσταση 
των Υπουργείων Πολιτισμού και Αθλητισμού, Υποδο¬ 
μών, Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής. Μετονομασία του Υπουργείου 
Πολιτισμού, Παιδείας και Θρησκευμάτων σε Υπουργείο 
Παιδείας, Έρευνας και Θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού σε 
Υπουργείο Οικονομίας, Ανάπτυξης και Τουρισμού και 
του Υπουργείου Παραγωγικής Ανασυγκρότησης, Περι¬ 
βάλλοντος και Ενέργειας σε Υπουργείο Περιβάλλοντος 
και Ενέργειας. Μεταφορά Γενικής Γραμματείας Βιο¬ 
μηχανίας στο Υπουργείο Οικονομίας, Ανάπτυξης και 
Τουρισμού». 

10. Τις διατάξεις του Π.Δ. 73/2015 (Α'116) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

11. Την υπ’ αριθ. Υ6/27-01-2015 (Β' 204) απόφαση του 
Πρωθυπουργού «Καθορισμός σειράς τάξης των Υπουρ¬ 
γείων». 

12. Την υπ’ αριθ. Υ31/09-10-2015 (Β' 2183) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Περιβάλλοντος και Ενέργειας, Ιωάννη 
Τσιρώνη». 

13. Την υπ’ αριθ. Υ14/03-10-2015 (Β’ 2144) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Τρύφωνα Αλεξιάδη». 

14. Τον Κανονισμό (ΕΚ) αριθ. 2173/2005 του Συμβουλίου, 
της 20ης Δεκεμβρίου 2005, περί δημιουργίας εθελο¬ 
ντικού συστήματος αδειών ΡΙΕΟΤ για τις εισαγωγές 
ξυλείας στην Ευρωπαϊκή Κοινότητα (Επίσημη Εφημερίδα 
αριθ. I 347 της 30/12/2005 σ. 0001 - 0006). 

15. Τον Κανονισμό (ΕΚ) αριθ. 1024/2008 της Επιτροπής, 
της 17ης Οκτωβρίου 2008, περί καθορισμού λεπτομερών 

μέτρων για την εφαρμογή του κανονισμού (ΕΚ) αριθ. 
2173/2005 του Συμβουλίου περί δημιουργίας εθελοντικού 
συστήματος αδειών ΡίΕΟΤ για τις εισαγωγές ξυλείας 
στην Ευρωπαϊκή Κοινότητα (Επίσημη Εφημερίδα αριθ. 
ί 277 της 18/10/2008 ο. 0023 - 0029). 

16. Τον Κανονισμό (ΕΕ) αριθ. 657/2014 του Ευρωπαϊ¬ 
κού Κοινοβουλίου και του Συμβουλίου, της 15ης Μαΐου 
2014, για την τροποποίηση του κανονισμού (ΕΚ) αριθμ. 
2173/2005 του Συμβουλίου, όσο αφορά την ανάθεση κατ’ 
εξουσιοδότηση και εκτελεστικών εξουσιών στην Επι¬ 
τροπή (Επίσημη Εφημερίδα αριθ. ί 189 της 27/06/2014 
σ. 108 -111). 

17. Τις διατάξεις του άρθρου 280 του Ν. 3852/2010 
(ΦΕΚ Α' 87) «Νέα Αρχιτεκτονική της Αυτοδιοίκησης και 
Αποκεντρωμένης Διοίκησης -Πρόγραμμα Καλλικράτης» 
όπως τροποποιήθηκε και ισχύει. 

18. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
τακτικού προϋπολογισμού, αποφασίζουμε: 

Αρθρο 1 

ΣΚΟΠΟΣ 

Με την απόφαση αυτή προσδιορίζονται οι Αρμόδιες 
Αρχές και θεσπίζονται τα αναγκαία μέτρα και οι δια¬ 
δικασίες με σκοπό την εφαρμογή των διατάξεων του 
κανονισμού (ΕΚ) αριθ. 2173/2005 του Συμβουλίου «περί 
δημιουργίας εθελοντικού συστήματος αδειών ΡίΕΟΤ 
για τις εισαγωγές ξυλείας στην Ευρωπαϊκή Κοινότητα», 
όπως τροποποιήθηκε και ισχύει, και του κανονισμού (ΕΚ) 
1024/2008 της Επιτροπής της 17ης Οκτωβρίου 2008 «περί 
καθορισμού λεπτομερών μέτρων για την εφαρμογή του 
κανονισμού (ΕΚ) αριθ. 2173/2005 του Συμβουλίου περί 
δημιουργίας εθελοντικού συστήματος αδειών ΡίΕΟΤ 
για τις εισαγωγές ξυλείας στην Ευρωπαϊκή Κοινότητα», 
ώστε με τον προσδιορισμό των απαραίτητων μέτρων 
και διαδικασιών και τη συντονισμένη δράση όλων των 
εμπλεκόμενων αρμόδιων δημόσιων αρχών για την πα¬ 
ραλαβή, επαλήθευση και αποδοχή των αδειών ΡίΕΟΤ, 
να συμβάλλει η χώρα μας στην αξιόπιστη εφαρμογή του 
κοινοτικού συστήματος αδειών ΡίΕΟΤ που αποσκοπεί 
στην παρεμπόδιση και καταπολέμηση του εμπορίου 
παράνομα υλοτομημένης ξυλείας. 

Αρθρο 2 

ΑΡΜΟΔΙΕΣ ΑΡΧΕΣ 

Αρμόδιες Αρχές για την εφαρμογή των διατάξεων των 
κανονισμών (ΕΚ) αριθ. 2173/2005 και 1024/2008, καθώς 
και των διατάξεων της παρούσας απόφασης, ορίζονται: 

1. η Διεύθυνση Προγραμματισμού και Δασικής Πολιτι¬ 
κής της Γενικής Διεύθυνσης Ανάπτυξης και Προστασίας 
Δασών και Αγροπεριβάλλοντος του Υπουργείου Περι¬ 
βάλλοντος και Ενέργειας, που ορίζεται ως η Αρμόδια 
Κεντρική Αρχή («Κεντρική Αρμόδια Αρχή Κανονισμού 
ΡίΕΟΤ»). Η εν λόγω Διεύθυνση, δια του Τμήματος Δι¬ 
ακίνησης και Εμπορίας Δασικών Προϊόντων και Ειδών 
ΟΙΤΕ5, καθίσταται υπεύθυνη και έχει ρόλο εθνικού συ¬ 
ντονιστή, για την συνολική και ενιαία εφαρμογή από 
όλες τις συναρμόδιες αρχές και φορείς, των ανωτέρω 
Κανονισμών και της παρούσας απόφασης και ειδικό¬ 
τερα: 

α) για τη λήψη των αναγκαίων μέτρων που απαιτού¬ 
νται για την εφαρμογή των διατάξεων των ως άνω 
Κανονισμών και της παρούσας απόφασης και τον συντο¬ 


νισμό των εμπλεκόμενων υπηρεσιών των συναρμόδιων 
Υπουργείων και τυχόν άλλων εμπλεκόμενων φορέων 
του Δημοσίου τομέα καθώς και των Αρμόδιων Περιφε¬ 
ρειακών Αρχών της παραγράφου 2 και 3, 

β) για την συνολική παρακολούθηση της εφαρμογής 
των ως άνω Κανονισμών και της παρούσας απόφασης 
και την παροχή σχετικών κατευθύνσεων και τεχνικών 
οδηγιών προς τις ανωτέρω εμπλεκόμενες αρχές, ιδίως 
μέσω εγκυκλίων, για την απλούστευση των διαδικασιών 
και πρακτικών χωρίς να διακυβεύεται η αξιοπιστία του 
συστήματος ΡίΕΟΤ, 

γ) για τη διασφάλιση της αναγκαίας συνεργασίας και 
την επικοινωνία με τις αρμόδιες αρχές άλλων κρατών 
μελών και τρίτων χωρών, καθώς και με την Ευρωπαϊκή 
Επιτροπή, 

δ) για την επαλήθευση και την αποδοχή αδειών ΡίΕΟΤ, 
καθώς και για την μετέπειτα της ως άνω αποδοχής 
ενημέρωση της αρμόδιας περιφερειακής αρχής, 

ε) για την υποβολή εκθέσεων στην Ευρωπαϊκή Επιτρο¬ 
πή σχετικά με την εφαρμογή των Κανονισμών σύμφωνα 
με το άρθρο 5 της παρούσας απόφασης. 

2. Οι Διευθύνσεις Δασών των Αποκεντρωμένων Διοι¬ 
κήσεων της χώρας στους νομούς όπου υπάρχουν Τελω¬ 
νειακός Αρχές και αποτελούν σημεία εισόδου ξυλείας 
και ειδικότερα για: 

α) την παραλαβή των αδειών ΡΙΕΟΤ, σύμφωνα με τη 
διαδικασία της παραγράφου 1 εδάφιο α του άρθρου 3 
της παρούσας. 

β) για τον δειγματοληπτικό έλεγχο φορτίων και αδει¬ 
ών ΡίΕΟΤ, 

γ) για την υποβολή στην Αρμόδια Κεντρική Αρχή της 
έκθεσης που αναφέρεται στο δεύτερο εδάφιο του άρ¬ 
θρου 5 της παρούσας. 

3. Οι Τελωνειακός Αρχές της χώρας, οι αρμοδιότητες 
των οποίων συνίστανται στην εφαρμογή των διατάξε¬ 
ων του άρθρου 4 παρ. 1 και 3 και του άρθρου 5 παρ. 7 
του Κανονισμού (ΕΚ) 2173/2005, καθώς και του άρθρου 
11 του Κανονισμού (ΕΚ) 1024/2008. Ως αρμόδια Τελω¬ 
νεία εισόδου και εισαγωγής των προϊόντων ξυλείας 
που εμπίπτουν στις διατάξεις της παρούσας Απόφασης 
ορίζονται τα αρμόδια Τελωνεία εισόδου και εισαγωγής 
ειδών 0ΙΤΕ3, βάσει των εκάστοτε ισχυουσών διατάξεων. 

Αρθρο 3 

Διαδικασία ελέγχων 

Για την παραλαβή, επαλήθευση και αποδοχή του 
φορτίου ξυλείας που συνοδεύεται από άδεια ΡίΕΟΤ 
προκειμένου να τεθεί σε ελεύθερη κυκλοφορία εντός 
της χώρας και κατ’ επέκταση εντός της Ευρωπαϊκής 
Ένωσης τηρείται η ακόλουθη διαδικασία: 

1. Ο εισαγωγέας υποχρεούταί: 

α) να υποβάλλει στην αρμόδια περιφερειακή αρχή της 
παραγράφου 2 του άρθρου 2 της παρούσας, τουλάχι¬ 
στον τριάντα (30) ημέρες πριν την άφιξη του φορτίου 
στο σημείο εισόδου της χώρας, αίτηση συνοδευόμενη 
από την άδεια ΡίΕΟΤ. ΡΙ αίτηση έχει τη μορφή του υπο¬ 
δείγματος του παραρτήματος Β1 και η άδεια ΡίΕΟΤ τη 
μορφή που καθορίζεται στο παράρτημα του Κανονισμού 
(ΕΚ) αριθ. 1024/2008 

β) να προσκομίσει στην ανωτέρω αρμόδια αρχή τυχόν 
σχετικά έγγραφα και 

γ) να καταβάλλει το προβλεπόμενο στο άρθρο 7 τέλος. 

2. ΡΙ Αρμόδια Περιφερειακή Αρχή μετά την παραλαβή 
των εγγράφων και στοιχείων που προβλέπονται στην 

παράγραφο 1 και εφόσον έχει καταβληθεί το προα- 
ναφερόμενο τέλος, διαβιβάζει αντίγραφα της αίτησης 
και της άδειας ΡίΕΘΤ που τη συνοδεύει στην Κεντρική 
Αρχή της παρ.1 του άρθρου 2 της παρούσας, η οποία 
προβαίνει στην αξιολόγηση του σχετικού αιτήματος 
για επαλήθευση της άδειας ΡΙΕΘΤ και στη συνέχεια, 
εφόσον διαπιστώνει ότι πληρούνται οι απαιτήσεις του 
άρθρου 7 του Κανονισμού (ΕΚ) αριθ. 1024/2008, στην 
αποδοχή της άδειας ΡΕΕΘΤ, άλλως στην απόρριψή 
της, με την έκδοση σχετικής Πράξης. Σε περίπτωση 
αποδοχής, γίνεται πράξη θεώρησης της άδειας ΡΙΕΘΤ 
επί της αίτησης εισαγωγής του Παραρτήματος Β1 και 
αποστέλλεται στην αρμόδια περιφερειακή αρχή. Εάν η 
άδεια ΡΙ-ΕΘΤ δεν γίνεται αποδεκτή η πράξη απόρριψης 
πρέπει να είναι επαρκώς αιτιολογημένη. 

Σε κάθε περίπτωση η ανωτέρω Αρχή παρέχει σχετική 
ενημέρωση στις εμπλεκόμενες Περιφερειακές Αρχές 
αναφορικά με τα αποτελέσματα της επαλήθευσης (απο¬ 
δοχή ή απόρριψη της άδειας ΡΙ_Ε<3Τ). 

3. Εάν κατά την αξιολόγηση προκύπτουν αμφιβολίες 
ως προς την εγκυρότητα της άδειας ΡΙ-ΕΘΤ, η Αρμόδια 
Αρχή, μετά την άφιξη της συγκεκριμένης αποστολής 
και πριν αποφασίσει για την αποδοχή ή μη της άδειας 
ΡΙ_ΕΘΤ, μπορεί να ζητά από την αρχή χορήγησης της εν 
λόγω άδειας περαιτέρω επαληθεύσεις και πληροφορίες, 
σύμφωνα με το άρθρο 5 (παρ. 5) του Κανονισμού (ΕΚ) 
αριθ. 2173/2005 και τα άρθρα 6 (παρ. 4), 9 και 10 (παρ. 1) 
του Κανονισμού (ΕΚ) αριθ. 1024/2008. Για την ενέργεια 
αυτή η ανωτέρω αρχή ενημερώνει άμεσα τον εισαγωγέα 
και όλες τις εμπλεκόμενες αρχές. 

3.1. Εφόσον μετά την παροχή των ανωτέρω επαληθεύ¬ 
σεων και πληροφοριών υφίστανται ακόμη αμφιβολίες 
ως προς την εγκυρότητα της άδειας, η Αρμόδια Αρχή 
δύναται να αποφασίζει αιτιολογημένα για τη μη αποδο¬ 
χή της άδειας. Για την απόφασή της αυτή υποχρεούται 
να ενημερώνει άμεσα την Αρμόδια Περιφερειακή Αρχή. 

4. Μετά την ολοκλήρωση των τελωνειακών διατυπώ¬ 
σεων εισαγωγής, ο εισαγωγέας υποχρεούται να υπο¬ 
βάλλει στην αρμόδια περιφερειακή αρχή αντίγραφο της 
τελωνειακής διασάφησης. 

Αρθρο 4 

Οργάνωση Ηλεκτρονικού Συστήματος 

Η Αρμόδια Κεντρική Αρχή δύναται να οργανώνει ηλε¬ 
κτρονικό σύστημα για την καταγραφή και ανταλλαγή 
των δεδομένων που περιέχουν οι άδειες κατ’ εφαρ¬ 
μογή των άρθρων 14 και 15 του Κανονισμού (ΕΚ) αριθ. 
1024/2008, με την επιφύλαξη της προστασίας των προ¬ 
σωπικών δεδομένων σύμφωνα με τις σχετικές προβλέ¬ 
ψεις του άρθρου 16 του ίδιου Κανονισμού. Στα δεδο¬ 
μένα αυτά έχουν πρόσβαση η Ευρωπαϊκή Επιτροπή, 
τα πρόσωπα και οι Οργανισμοί που αναφέρονται στις 
παραγράφους 2 και 3 του άρθρου 5 του Κανονισμού 
(ΕΚ) αριθ. 2173/2005. 

Αρθρο 5 

Υποβολή εκθέσεων στην Ευρωπαϊκή Επιτροπή 

Η Αρμόδια Κεντρική Αρχή υποχρεούται να υποβάλλει ετη- 
σίως στην Ευρωπαϊκή Επιτροπή τις εκθέσεις που προβλέ- 
πονται στο άρθρο 8 του Κανονισμού (ΕΚ) αριθ. 2173/2005. 

Οι Αρμόδιες Περιφερειακές Αρχές υποχρεούνται να 
υποβάλλουν μέχρι 30 Μαρτίου κάθε έτους, στην Αρμό¬ 
δια Κεντρική Αρχή συνολική έκθεση για το προηγούμενο 


ημερολογιακό έτος, η οποία περιλαμβάνει τα αποτελέ¬ 
σματα των ελέγχων που έχουν διενεργηθεί σύμφωνα 
με το άρθρο 6. 

Αρθρο 6 

Διενέργεια Ελέγχων 

Στο πλαίσιο εφαρμογής του άρθρου 10 του Κανονι¬ 
σμού (ΕΚ) αριθ. 1024/2008, δύναται να διενεργούνται 
έλεγχοι από την κατά τόπο αρμόδια περιφερειακή αρχή 
του άρθρου 2 παράγραφος 2 της παρούσας. 

Αρθρο 7 

Είσπραξη, απόδοση και ανταποδοτικότητα των τελών 

1. Οι υπόχρεοι κατά την υποβολή, σύμφωνα με το άρ¬ 
θρο 3 παράγραφος 1 της παρούσας, της άδειας ΡΙΕΘΤ 
στην αρμόδια περιφερειακή αρχή καταβάλλουν παρά¬ 
βολο υπέρ του Ελληνικού Δημοσίου ύψους εκατό (100) 
ευρώ ανά άδεια, για τον έλεγχο και την επαλήθευση 
της άδειας ΡΙΕΘΤ. 

2. Τα τέλη του παρόντος άρθρου αποτελούν έσοδα 
του Δημοσίου, τα οποία αποδίδονται και κατατίθε¬ 
νται στον λογαριασμό του Ειδικού Φορέα Δασών του 
Πράσινου Ταμείου και τα οποία έχουν ανταποδοτικό 
χαρακτήρα και διατίθενται αποκλειστικά και μόνο για 
τη χρηματοδότηση των επισήμων ελέγχων που διε¬ 
ξάγουν οι αρμόδιες αρχές με σκοπό την επιβεβαίωση 
εφαρμογής του Κανονισμού (ΕΚ) αριθ. 2173/2005 και του 
Κανονισμού (ΕΚ) αριθ. 1024/2008. 

Αρθρο 8 

Κυρώσεις 

1) Στους εισαγωγείς ξυλείας και προϊόντων ξυλείας 
που παραβαίνουν τις διατάξεις της παρούσας απόφα¬ 
σης επιβάλλονται ως διοικητική κύρωση τα ακόλουθα 
πρόστιμα: 

α) Με πρόστιμο από πενήντα (50) μέχρι εκατό (100) 
ευρώ τιμωρείται όποιος δεν καταθέτει έγκαιρα την προ- 
βλεπόμενη αίτηση και την άδεια ΡΙΕΘΤ σύμφωνα με τις 
σχετικές απαιτήσεις της παρούσας απόφασης. 

β) Με πρόστιμο από χίλια (1.000) μέχρι δέκα χιλιάδες 
(10.000) ευρώ τιμωρείται όποιος υποβάλλει άδεια ΡΙΕΘΤ 
που δεν αντιστοιχεί σε συγκεκριμένο φορτίο 

γ) Με πρόστιμο από εκατό (100) μέχρι πεντακόσια 
(500) ευρώ τιμωρείται όποιος αρνείται να καταβάλλει 
το προβλεπόμενο τέλος. 

Στις ανωτέρω περιπτώσεις η καταβολή του προστίμου 
αποτελεί προϋπόθεση για την αξιολόγηση του αιτή¬ 
ματος και την επαλήθευση της άδειας ΡΙΕΘΤ από την 
αρμόδια κεντρική αρχή. 

2) Η επιβολή των προστίμων της παραγράφου 1, γί¬ 
νεται με απόφαση του Γ ενικού Γ ραμματέα της οικείας 
Αποκεντρωμένης Διοίκησης μετά από αιτιολογημένη 
εισήγηση της Διεύθυνσης Δασών της Αποκεντρωμένης 
Διοίκησης στους νομούς όπου υπάρχουν Τελωνειακός 
Αρχές και αποτελούν σημεία εισόδου ξυλείας, και προ¬ 
ηγούμενη ακρόαση του ενδιαφερομένου. 

3) Σε περίπτωση διαπίστωσης μη συμμόρφωσης ει- 
σαγωγέων/επιχειρήσεων κατά τη διενέργεια επισήμων 
ελέγχων από τις Αρμόδιες Αρχές, ο υπεύθυνος της επι¬ 
χείρησης υποχρεούται να καταβάλει με προσαύξηση 
50% τα τέλη του άρθρου 7 της παρούσας, κατά την 
επόμενη υποβολή της άδειας ΡΙΕΘΤ στην Αρμόδια Κε¬ 
ντρική Αρχή. 

4) Σε όποιον Εισαγωγέα παραβαίνει ή παραλείπει 
να συμμορφωθεί με τις απαιτήσεις που ορίζονται στο 
άρθρο 4 και στο άρθρο 5 του Κανονισμού (ΕΚ) αριθ. 
2173/2005 και στο άρθρο 6 του Κανονισμού (ΕΚ) αριθ. 
1024/2008, επιβάλλεται πρόστιμο από χίλια (1.000) μέχρι 
δέκα χιλιάδες (10.000) ευρώ. Το πρόστιμο αυτό επι¬ 
βάλλεται με απόφαση του Υπουργού Περιβάλλοντος 
και Ενέργειας μετά από αιτιολογημένη εισήγηση της 
αρμόδιας κεντρικής αρχής και προηγούμενη ακρόαση 
του ενδιαφερομένου. 

5) Βασικό κριτήριο για την επιβολή του ύψους των 
προστίμων που προβλέπονται στις παραγράφους 1 και 
4, είναι η σοβαρότητα και η συχνότητα της παράβασης, 
το όφελος του παραβάτη και η επαναλαμβανόμενη μη 
συμμόρφωση με τυχόν υποδείξεις της αρμόδιας αρχής. 

Σε περίπτωση υποτροπής για τις ίδιες ως άνω 
παραβάσεις εντός τριετίας, τα ποσά των ανωτέρω 
επιβαλλόμενων προστίμων διπλασιάζονται και σε πε¬ 
ρίπτωση επανειλημμένης υποτροπής εντός του ίδιου 
χρονικού διαστήματος τα ποσά των προστίμων τρι¬ 
πλασιάζονται. 

6) Σε όποιον εισαγωγέα αρνείται ή παρακωλύει ή κω¬ 
λυσιεργεί τη διενέργεια των ελέγχων από τα αρμόδια 
ελεγκτικά όργανα ή παρέχει σε αυτά ψευδή ή παραποι¬ 
ημένα στοιχεία, επιβάλλονται οι ποινές της παρ. 23 του 
άρθρου 287 του Ν.δ. 86/1969, όπως αυτή προστέθηκε 
με την παρ. 7 του άρθρου 57 του Ν. 2637/1998 (Α' 200) 
και ισχύει. 

7) Οποιοσδήποτε εισαγωγέας ξυλείας και προϊόντων 
ξυλείας που εισάγει, διακινεί ή διαθέτει στη Χώρα ξυλεία 
ή προϊόντα ξυλείας που υπάγονται στον Κανονισμό (ΕΚ) 
αριθ. 2173/2005 και δεν συνοδεύονται από άδεια ΡΕΕΘΤ, 
τιμωρείται με τις ποινικές και διοικητικές κυρώσεις του 
άρθρου 268 του Ν.δ. 86/1969 (ΦΕΚ 7/τ.Α'/1969), όπως 


τροποποιήθηκε και ισχύει, της παραγράφου 22 του άρ¬ 
θρου 287, όπως η παράγραφος αυτή προστέθηκε με 
την παράγραφο 7 του άρθρου 57 του Ν. 2637/1998 (Α' 
200), του άρθρου 288α, όπως ισχύει, και του άρθρου 271 
του ανωτέρω Ν.δ/τος, όπως τροποποιήθηκε και ισχύ¬ 
ει. Σε περίπτωση που η ξυλεία ή τα προϊόντα ξυλείας 
που εισάγονται, διακινούνται ή διατίθενται στη χώρα 
δεν περιλαμβάνονται στον ετήσιο πίνακα διατίμησης 
του άρθρου 160, παράγραφος 2 του Ν.δ. 86/1969, όπως 
αντικαταστάθηκε με την παράγραφο 9 του άρθρου 4 
του Ν. 3208/2003 και ισχύει, τότε το ύψος του προστίμου 
καθορίζεται κατά την κρίση της αρμόδιας αρχής, λαμβά- 
νοντας υπόψη στοιχεία που διατίθενται και αφορούν στην 
τρέχουσα εμπορική αξία των εν λόγω προϊόντων ξυλείας. 

8. Τα διοικητικά πρόστιμα που προβλέπονται στο 
παρόν άρθρο, βεβαιώνονται στην αρμόδια Δ.Ο.Υ., ει- 
σπράττονται κατά τα ισχύοντα στον Κώδικα για την 
Είσπραξη Δημοσίων Εσόδων (ΚΕΔΕ) και αποδίδονται 
στον Ειδικό Φορέα Δασών του Πράσινου Ταμείου του 
Ν. 3889/2010 (Α' 182) για τις ανάγκες εφαρμογής της 
παρούσας απόφασης. 

9. Οι κυρώσεις που προβλέπονται στο παρόν άρθρο 
επιβάλλονται ανεξάρτητα από την επιβολή των κυρώσε¬ 
ων που προβλέπονται σε άλλες διατάξεις της κείμενης 
νομοθεσίας. 

Άρθρο 9 

Τελικές διατάξεις 

Κάθε διάταξη που έρχεται σε αντίθεση με τις διατά¬ 
ξεις της παρούσας απόφασης ή ανάγεται σε θέματα 
που ρυθμίζονται από αυτήν, καταργείται. 

Άρθρο 10 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

ΠΑΡΑΡΤΗΜΑΤΑ 

Τα παρακάτω παραρτήματα αποτελούν αναπόσπαστο μέρος της παρούσης απόφασης: 


ΠΑΡΑΡΤΗΜΑ I 

ΚΑΤΑΛΟΓΟΣ ΤΩΝ ΕΤΑΙΡΩΝ ΧΩΡΩΝ ΚΑΙ ΤΩΝ ΑΡΧΩΝ ΧΟΡΗΓΗΣΗΣ ΑΔΕΙΩΝ ΠΟΥ ΕΧΟΥΝ ΟΡΙΣΕΙ 


ΠΑΡΑΡΤΗΜΑ II 


Προϊόντα ξυλείας επί των οποίων ισχύει το σύστημα αδειών ΡΙΕ6Τ, ανεξαρτήτως εταίρου χώρας 


Κλάση ΕΣ 

Περιγραφή 

4403 

Ξυλεία ακατέργαστη, έστω και ξεφλουδισμένη, που της έχει αφαιρεθεί ο σομφός ή 
ορθογωνισμένη 

4406 

Στρωτήρες ξύλινοι για σιδηροτροχιές ή παρόμοιοι 

4407 

Ξυλεία πριονισμένη ή πελεκημένη κατά μήκος, κομμένη εγκάρσια ή ξετυλιγμένη, έστω και 
πλανισμένη, λειασμένη με ελαφρόπετρα ή εγκάρσια συνένωση, πάχους που υπερβαίνει τα 6 

ΓΤΊΠΊ 

4408 

Φύλλα για επικάλυψη (στα οποία περιλαμβάνονται και εκείνα που λαμβάνονται με τεμαχισμό 
ξυλείας σε απανωτές στρώσεις), φύλλα πολύστρωτα αντικολλητά (κόντρα πλακέ) ή για άλλη 
παρόμοια ξυλεία σε επανωτές στρώσεις και άλλη ξυλεία πριονισμένη κατά μήκος, κομμένη 
εγκάρσια ή ξετιλυγμένη, έστω και πλανισμένη, λειασμένη με ελαφρόπετρα ή συνενωμένη κατ' 
άκρον ή εγκαρσίως, πάχους που δεν πρέπει να υπερβαίνει τα 6 γπγπ 

4412 

Ξυλεία σε φύλλα πολύστρωτα αντικολλητά (κόντρα πλακέ), ξυλεία σε φύλλα επικολλητά απλά 
και παρόμοια ξυλεία σε απανωτά φύλλα 


ΠΑΡΑΡΤΗΜΑ III 

Προϊόντα ξυλείας επί των οποίων ισχύει το σύστημα αδειών ΡΙΕ6Τ όσον αφορά μόνο τις 

αντίστοιχες εταίρους χώρες 


Εταίρος Χώρα 

Κλάση ΕΣ 

Περιγραφή 

ΠΑΡΑΡΤΗΜΑ Β1 

Υπόδειγμα υποβολής αίτησης για εισαγωγή φορτίου ξυλείας που συνοδεύεται από έντυπη άδεια 
ΡΙ_Ε(ΞΤ όπως προβλέπεται στο άρθρο 2, παράγραφος 3 του κανονισμού 1024/2008 και στο 

Παράρτημα Β2 της παρούσης 


ΑΙΤΗΣΗ ΕΙΣΑΓΩΓΗΣ ΦΟΡΤΙΟΥ ΞΥΛΕΙΑΣ ΠΟΥ ΣΥΝΟΔΕΥΕΤΑΙ ΑΠΟ ΑΔΕΙΑ ΡΙΕ6Τ 

ΠΡΟΣ: ΑΡΜΟΔΙΑ ΠΕΡΙΦΕΡΕΙΑΚΗ ΑΡΧΗ ΚΑΝΟΝΙΣΜΟΥ ΡΙΕ6Τ 


ΟΝΟΜΑΤΕΠΩΝΥΜΟ Ή ΕΠΩΝΥΜΙΑ ΕΠΙΧΕΙΡΙΣΗΣ: 
ΕΠΑΓΓΕΛΜΑ: 

ΔΙΕΥΘΥΝΣΗ: 

ΤΗΛΕΦΩΝΟ/ ΦΑΞ: 

ΑΡΙΘΜΟΣ ΜΗΤΡΩΟΥ*: 

ΑΡΙΘΜΟΣ ΑΔΕΙΑΣ ΡΙΕ6Τ: 

ΤΕΛΩΝΕΙΟ ΕΙΣΑΓΩΓΗΣ: 


Παρακαλώ να μου εγκρίνετε την εισαγωγή φορτίου ξυλείας από **. κατ' 

είδος και ποσότητα ως ο κατωτέρω πίνακας: 


Α/Α 

ΕΙΔΟΣ (ΕΠΙΣΤΗΜΟΝΙΚΗ ΟΝΟΜΑΣΙΑ) 

ΕΙΔΟΣ (ΕΜΠΟΡΙΚΗ ΟΝΟΜΑΣΙΑ) 

ΠΟΣΟΤΗΤΑ 














. / . / 

Ο ΑΪΤΩΝ 


Οδηνίεο συ υ πλήρωσης τηο αίτησης 

* Αναγράφεται ο Αριθμός Μητρώου που του έχει αποδοθεί στον έμπορο-εισαγωγέα σύμφωνα με το 
άρθρο 7 παρ. 1 εδάφιο γ της Κοινής Υπουργικής Απόφασης αριθ.(ΚΥΑ Καν. Ξυλείας). 

** Αναγράφεται το Κράτος Εξαγωγής 

ΠΡΑΞΗ ΘΕΩΡΗΣΗΣ ΤΗΣ ΑΔΕΙΑΣ ΡΙΕΟΤ 


2 

ΠΑΡΑΡΤΗΜΑ Β2 

Μορφή έντυπης άδειας ΡΙΕΟΤ όπως προβλέπεται στο άρθρο 2, παράγραφος 3 του κανονισμού (ΕΚ) 

αριθ. 1024/2008 


ΕΥΡΩΠΑΪΚΗ ΚΟΙΝΟΤΗΤΑ 


ΡίΕΟΤ 


1 Εκδίδουσα αρχή 

Ονομασία 

Διεύθυνση 


2 Για τους σκοπούς της χώρας έκδοσης της άδειας 


3 Αριθμός άδειας ΡίΕΟΤ 


4 Ημερομηνία λήξης 

I I I _I 


5 Χώρα εξαγωγής 


7 Μέσο μεταφοράς 


6 Κωδικός ΙδΟ 


8 Κάτοχος της άδειας (Ονοματεπώνυμο και διεύθυνση) 


9 Εμπορική περιγραφή των προϊόντων ξυλείας 


10 Κλάση ΕΣ 


11 Κοινή ή επιστημονική ονομασία 


12 Χώρες υλοτόμησης 


13 Κωδικοί ΙδΟ 


14 Ογκος (ιη 3 ) 


15 Καθαρό βάρος (Ι< 9 ) 


16 Αριθμός τεμαχίων 


17 Διακριτικά 


18 Υπογραφή και σφραγίδα της εκδίδουσας αρχής 


Τόπος και ημερομηνία 

ΕΥΡΩΠΑΪΚΗ ΚΟΙΝΟΤΗΤΑ 


ΡΙ-ΕΟΤ 


2 


1 


Εκδίδουσα αρχή 


2 


Για τους σκοπούς της χώρας έκδοσης της άδειας 


Ονοματεπώνυμο 


Διεύθυνση 


3 


Αριθμός άδειας ΡΙΕΟΤ 


4 


Ημερομηνία λήξης 


5 


Χώρα εξαγωγής 


7 


I I I 


Μέσο μεταφοράς 


6 Κωδικός 180 


8 Κάτοχος της άδειας (Ονοματεπώνυμο και διεύθυνση) 


9 Εμπορική περιγραφή των προϊόντων ξυλείας 

10 Κλάση ΕΣ 

11 Κοινή ή επιστημονική ονομασία 

12 Χώρες υλοτόμησης 

13 Κωδικοί 180 

14 Όγκος (πι 3 ) 

15 Καθαρό βάρος (Κ 9 ) 

16 Αριθμός τεμαχίων 


17 Διακριτικά 


1Β Υπογραφή και σφραγίδα της εκδίδουσας αρχής 


Τόπος και ημερομηνία 

ΠΑΡΑΡΤΗΜΑ Β3 

Καθοδηγητικές σημειώσεις για την άδεια ΡΙΕΟΤ 


ΙΖΖ1 


Καθοδηγητικές σημειώσεις 


Γενικά: 

— Συμπληρώνονται με κεφαλαία. 

— Όπου αναφέρεται ο κωδικός 180. πρόκειται για το διεθνή τυποποιημένο κωδικό δύο γραμμάτων κάθε χώρας. 


Θέση 1. 

Εκδίδουσα αρχή 

Αναγράφονται το όνομα και η διεύθυνση της αρχής αδειο- 
δότησης 

Θέση 2. 

Για τους σκοπούς της χώρας έκδοσης της άδειας 

Χώρος για τους σκοπούς της χώρας έκδοσης της άδειας. 

Θέση 3. 

Αριθμός άδειας ΡΙ.ΕΟΤ 

Αναγράφεται ο αριθμός της χορηγούμενης άδειας. 

Θέση 4. 

Ημερομηνία λήξης 

Περίοδος ισχύος της άδειας. 

Θέση 5. 

Χώρα εξαγωγής 

Αναγράφεται η εταίρος χώρα από την οποία εξήχθησαν τα 
προϊόντα ξυλείας στην ΕΕ 

Θέση 6. 

Κωδικός 130 

Αναγράφεται ο κωδικός δύο γραμμάτων της εταίρου χώρας που 
αναφέρεται στη θέση 5. 

Θέση 7. 

Μέσο μεταφοράς 

Αναγράφεται το μέσο μεταφοράς στο σημείο εξαγωγής 

Θέση 8. 

Κάτοχος της άδειας 

Αναγράφονται το ονοματεπώνυμο και η διεύθυνση του εξαγωγέα. 

Θέση 9. 

Εμπορική περιγραφή 

Αναγράφεται η εμπορική περιγραφή των προϊόντων ξυλείας. 

Θέση 10. 

Κλάση ΕΣ και περιγραφή 

Αναγράφεται ο τετραψήφιος ή εξαψήφιος κωδικός εμπορεύματος 
που έχει καθοριστεί σύμφωνα με το εναρμονισμένο σύστημα περι¬ 
γραφής και κωδικοποίησης των εμπορευμάτων. 

Θέση 11. 

Κοινή ή επιστημονική ονομασία 

Αναγράφεται η κοινή ή η επιστημονική ονομασία του είδους 
ξυλείας που έχει χρησιμοποιηθεί για το προϊόν. Εφόσον σύνθετο 
προϊόν περιλαμβάνει περισσότερα του ενός είδη ξυλείας, 
χρησιμοποιείται χωριστή γραμμή. Επιτρέπεται να παραλείπεται 
για σύνθετο προϊόν ή συστατικό το οποίο περιλαμβάνει πολλά 
είδη τα οποία δεν είναι πλέον ταυτοποιήσιμα (π.χ. μοριοσανίδες). 

Θέση 12. 

Χώρες υλοτόμησης 

Αναγράφονται οι χώρες όπου έχει υλοτομηθεί το είδος ξυλείας 
που αναφέρεται στη θέση 10. Για τα σύνθετα προϊόντα 
αναγράφονται όλες οι πηγές του χρησιμοποιηθέντος ξύλου. 
Επιτρέπεται να παραλείπεται για σύνθετο προϊόν ή συστατικό το 
οποίο περιλαμβάνει πολλά είδη που δεν είναι πλέον ταυτο¬ 
ποιήσιμα (π.χ. μοριοσανίδες). 

Θέση 13. 

Κωδικοί 150 

Αναγράφονται οι κωδικοί 150 των χωρών που δηλώνονται στη 
θέση 12. Επιτρέπεται να παραλείπεται για σύνθετο προϊόν ή 
συστατικό το οποίο περιλαμβάνει πολλά είδη τα οποία δεν είναι 
πλέον ταυτοποιήσιμα (π.χ. μοριοσανίδες). 

Θέση 14. 

Όγκος (γπ 3 ) 

Δηλώνεται ο συνολικός όγκος σε πι 3 . Επιτρέπεται να παρα- 
λείπεται μόνο εφόσον δεν παραλείπονται οι πληροφορίες που 
προβλέπονται στη θέση 15. 

Θέση 15. 

Καθαρό βάρος 

Δηλώνεται το συνολικό βάρος σε Κζ) Τούτο ορίζεται ως η καθαρή 
μάζα των προϊόντων ξυλείας χωρίς τους άμεσους περιέκτες ή 
οποιαδήποτε συσκευασία, εκτός από τα στεφάνια παλετών. τα 
τελάρα φόρτωσης, τις ετικέτες κ λπ. Επιτρέπεται να παραλείπεται 
μόνο εφόσον δεν παραλείπονται οι πληροφορίες που προβλέ- 
πονται στη θέση 14 

Θέση 16. 

Αριθμός τεμαχίων 

Αναγράφεται ο αριθμός των τεμαχίων στις περιπτώσεις που είναι 
ο πλέον ενδεδειγμένος τρόπος για να ποσοτικοποιηθεί μετα¬ 
ποιημένο προϊόν Επιτρέπεται να παραλείπεται. 

Θέση 17. 

Διακριτικά 

Αναγράφονται τυχόν διακριτικά, κατά περίπτωση, π.χ αριθμός 
παρτίδας, αριθμός φορτωτικής Επιτρέπεται να παραλείπεται. 

Θέση 18. 

Υπογραφή και σφραγίδα εκδίδουσας αρχής 

Η θέση υπογράφεται από τον εξουσιοδοτημένο υπάλληλο και 
σφραγίζεται με την επίσημη σφραγίδα της αρχής αδειοδότησης 
Αναγράφονται επίσης ο τόπος και η ημερομηνία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Ιανουάριου 2016 

ΟΙ ΥΠΟΥΡΓΟΙ 


ΕΣΩΤΕΡΙΚΩΝ ΚΑΙ 

ΟΙΚΟΝΟΜΙΑΣ, 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

ΑΝΑΠΤΥΞΗΣ ΚΑΙ ΤΟΥΡΙΣΜΟΥ 

ΠΑΝΑΓΙΩΤΗΣ ΚΟΥΡΟΥΜΠΛΗΣ 

ΓΕΩΡΓΙΟΣ ΣΤΑΘΑΚΗΣ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ 

ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΤΡΥΦΩΝΑΣ ΑΛΕΞΙΑΔΗΣ 

ΙΩΑΝΝΗΣ ΤΣΙΡΩΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.β1.9τ - θ-ιπαΝ: ννβόπ3δΙβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 » ΡΑΧ 210 52 21 004 

















































































